**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL PATALPŲ PANAUDOS JANĖNŲ BENDRUOMENĖS KOMITETUI

2020 m. birželio 14 d. Nr. 34-405

 Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 7 punktu ir 3 dalimi, Poveikio konkurencijai ir atitikties valstybės pagalbos reikalavimams vertinimo tvarkos aprašo, patvirtinto Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“, 2 ir 4 punktais, Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lazdijų rajono savivaldybės tarybos 2019 m. spalio 18 d. sprendimu Nr. [5TS-169](https://teisineinformacija.lt/lazdijai/Default.aspx?Id=3&DocId=53502) „Dėl Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.3, 5.7, 6.1, 8.2 papunkčiais, Lazdijų rajono savivaldybės administracijos direktoriaus 2020 m. gegužės 22 d. įsakymu Nr. [10V-371](https://teisineinformacija.lt/lazdijai/Default.aspx?Id=3&DocId=55523) „Dėl nekilnojamojo turto pripažinimo nereikalingu naudoti”, atsižvelgdama į Janėnų bendruomenės komiteto 2020-04-22 prašymą „Dėl turto panaudos sutarties atnaujinimo“, į prašymą „Dėl prašymo 2020-04-22 patikslinimo“, į Lazdijų rajono savivaldybės administracijos direktoriaus 2020-06-02 sutikimą Nr. 1-1535 „Dėl turto perdavimo Janėnų bendruomenės komitetui“, į Lietuvos Respublikos konkurencijos tarybos 2020-06-11 raštą Nr. (9.8-35)6V-767 „Dėl valstybės turto perdavimo panaudos pagrindais“, ir į tai, kad Janėnų bendruomenės komitetas tenkina gyvenamosios vietovės bendruomenės viešuosius poreikius, Lazdijų rajono savivaldybės taryba n u s p r e n d ž i a:

 1. Leisti Lazdijų rajono savivaldybės administracijai (kodas 188714992) perduoti 10 metų laikotarpiui neatlygintinai naudotis pagal panaudos sutartį šį Lazdijų rajono savivaldybei nuosavybės teise priklausantį Lazdijų rajono savivaldybės administracijos patikėjimo teise valdomą turtą: 210,74 kv. m ploto patalpas Nr. 1-1, 1-5, 1-6, 1-7, 1-8, 1-9 (pastatas pažymėtas plane 1C1m, pastato, kuriame yra patalpos, unikalus Nr. 5992-4002-1018), esančias adresu: Dusios g. 3, Janėnų k., Šventežerio sen., Lazdijų r. sav., Janėnų bendruomenės komitetui (kodas 165437027) jo įstatuose numatytai veiklai vykdyti (išskyrus ūkinę-komercinę veiklą).

 2. Įpareigoti panaudos gavėją savo lėšomis atlikti reikalingą nekilnojamojo daikto, gauto panaudos pagrindais, einamąjį remontą.

 3. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, sudaryti ir pasirašyti 1 punkte nurodytų patalpų panaudos sutartį su Janėnų bendruomenės komitetu.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Ineta Junelienė, tel. (8 318) 51 460

**LAZDIJŲ RAJONO SAVIVALDYBĖS TARYBOS SPRENDIMO**

# „DĖL PATALPŲ PANAUDOS JANĖNŲ BENDRUOMENĖS KOMITETUI“ PROJEKTO

**AIŠKINAMASIS RAŠTAS**

2020-06-10

 Lazdijų rajono savivaldybės tarybos sprendimo projektas „Dėl patalpų panaudos Janėnų bendruomenės komitetui“ parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 7 punktu ir 3 dalimi, Poveikio konkurencijai ir atitikties valstybės pagalbos reikalavimams vertinimo tvarkos aprašo, patvirtinto Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“, 2 ir 4 punktais, Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lazdijų rajono savivaldybės tarybos 2019 m. spalio 18 d. sprendimu Nr. [5TS-169](https://teisineinformacija.lt/lazdijai/Default.aspx?Id=3&DocId=53502) „Dėl Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.3, 5.7, 6.1, 8.2 papunkčiais, Lazdijų rajono savivaldybės administracijos direktoriaus 2020 m. gegužės 22 d. įsakymu Nr. [10V-371](https://teisineinformacija.lt/lazdijai/Default.aspx?Id=3&DocId=55523) „Dėl nekilnojamojo turto pripažinimo nereikalingu naudoti”, atsižvelgiant į Janėnų bendruomenės komiteto 2020-04-22 prašymą „Dėl turto panaudos sutarties atnaujinimo“, į prašymą „Dėl prašymo 2020-04-22 patikslinimo“, į Lazdijų rajono savivaldybės administracijos direktoriaus 2020-06-02 sutikimą Nr. 1-1535 „Dėl turto perdavimo Janėnų bendruomenės komitetui“, į Lietuvos Respublikos konkurencijos tarybos 2020-06-11 raštą Nr. (9.8-35)6V-767 „Dėl valstybės turto perdavimo panaudos pagrindais“, ir į tai, kad Janėnų bendruomenės komitetas tenkina gyvenamosios vietovės bendruomenės viešuosius poreikius.

 Janėnų bendruomenės komitetas 2020-04-22 prašymu „Dėl turto panaudos sutarties atnaujinimo“ ir prašymu „Dėl prašymo 2020-04-22 patikslinimo“ kreipėsi dėl 210,74 kv. m ploto patalpų Nr. 1-1, 1-5, 1-6, 1-7, 1-8, 1-9 (pastatas pažymėtas plane 1C1m, pastato, kuriame yra patalpos, unikalus Nr. 5992-4002-1018), esančių adresu: Dusios g. 3, Janėnų k., Šventežerio sen., Lazdijų r. sav., panaudos 10 metų laikotarpiui.

 Janėnų bendruomenės komitetas 2020-04-22 prašyme pagrindė, kad patalpos yra reikalingos įgyvendinti Janėnų bendruomenės komiteto įstatuose numatytus tikslus: rengti investicinius projektus bendruomenės ekonominėms, socialinėms, kultūrinėms problemoms spręsti ir teikti paraiškas Lazdijų rajono savivaldybei, taip pat respublikos ir užsienio fondams dėl jų finansavimo. Patalpos bus naudojamos gyventojų susibūrimams, susirinkimams, kultūriniams renginiams.

 Janėnų bendruomenės komitetas neturi nuosavybės teise priklausančio turto.

 Šio projekto tikslas:

 1. Leisti Lazdijų rajono savivaldybės administracijai (kodas 188714992) perduoti 10 metų laikotarpiui neatlygintinai naudotis pagal panaudos sutartį šį Lazdijų rajono savivaldybei nuosavybės teise priklausantį Lazdijų rajono savivaldybės administracijos patikėjimo teise valdomą turtą: 210,74 kv. m ploto patalpas Nr. 1-1, 1-5, 1-6, 1-7, 1-8, 1-9 (pastatas pažymėtas plane 1C1m, pastato, kuriame yra patalpos, unikalus Nr. 5992-4002-1018), esančias adresu: Dusios g. 3, Janėnų k., Šventežerio sen., Lazdijų r. sav., Janėnų bendruomenės komitetui (kodas 165437027) jo įstatuose numatytai veiklai vykdyti (išskyrus ūkinę-komercinę veiklą).

 2. Įpareigoti panaudos gavėją savo lėšomis atlikti reikalingą nekilnojamojo daikto, gauto panaudos pagrindais, einamąjį remontą.

 3. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, sudaryti ir pasirašyti 1 punkte nurodytų patalpų panaudos sutartį su Janėnų bendruomenės komitetu.

 Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

 Dėl sprendimo projekto pastabų ir pasiūlymų negauta.

 Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vyr. specialistė Ineta Junelienė.

##### Biudžeto, finansų ir turto valdymo skyriaus vyr. specialistė Ineta Junelienė